السلام عليكم ورحمة الله وبركاته
هذا الشرح لمن يريد مسح نظام الويندوز او يريد تثبيت لينكس لجهاز جديد لا يوجد عليه نظام تشغيل آخر
" شرح عمل فورمات للهاردسك كامل "
بمعنى سوف يتم مسح كافة البيانات الموجوده على الهاردسك
شفنا تثبيت بجانب ويندوز وشفنا شرح تثبيت على كامل الهارد بدون تقسيم
لكن هل شفنا تقسيم الهارد الى بارتشن روت الأساسي وبارتشن لحفظ الملفات وايضآ سواب
اتوقع مافيه واذا كان موجود فالعذر والسموحة منكم
وهذا الشرح خلاصته هو التقسيم لكن قلت بما أني بسوي شرح خليني اصور جميع خطوات التثبيت والفائدة للجميع
اللي خلاني اسوي هالطريقة ان واحد من الشباب اشترى جهاز جديد بدون اي نظام وكان يبي يثبت أحدى توزيعات لينكس بدون أي نظام أخر على الجهاز وللأسف يقول دور وما لقى شرح لهذه الطريقة وفي الأخير حسب كلامة وزع الهارد عن طريق تثبيت الويندوز وبعدين ثبت الأبنتو وحذف الويندوز وهذا من الأسباب اللي خلتني اسوي الشرح .
والشرح على توزيعة ubuntu 10.10
طبعآ بعد ماتنزل النسخة من موقع ubuntu
وتحرقها على CD تضعها في مشغل السي دي وتعيد تشغيل الجهاز وبسم الله بتجيك هذه الخطوة وتختار كما هو موضح بالصورة اللغة انجليزي وثم install ubuntu
بعدها بيجيك هالخطوة ويفضل ان يكون الجهاز متصل بالانترنت بكيبل وليس مهم وطبعآ اذا كان غير متصل بيكون آخر علامة صح بدالها أكس اذا كان متصل تختار ترقية الحزم اثناء التثبيت واذا كانت اكس لا تختارها كماهو موضح بالصورة
وصلنا للخطوة وهي اذا اخترنا الخيار الأعلى فرح يتم التثبيت على كامل الهارد يعني بلغة مستخدمي الويندوز مابيكون فيه دي بيكون فيه سي فقط ولكن انا اخترت الخيار الثاني للتقسيم اليدوي ولا وشهوله مسوي الشرح
في الخطوات اتمنى التركيز شوي لأنها والله سهله لكن الكثير حاط في باله انها معجزه
في الخطوة التاليه نضغط nwe partiton لأنه لم نشاهد اي مساحة امامنا كما هو موضح بالصورة
بتجيك هالصورة ماعليك سوا الضغط على continue للمتابعة
في الصورة التالية طلعت لنا مساحة كامل الهارد وهي تقريبآ 97 جيجا وكل واحد وحجم الهارد عنده
طبعآ بضغطه على المساحة وهي free space بالماوس ونختار من تحت add كماهو موضح
بعد ما نضغط add الآن بنسوي مساحة لمجلد الروت او زي مايسمونه مستخدمي الويندوز السي طبق ماهو موجود بالصورة بالضبط لأن اي خطاء بيسبب لك مشاكل بعدين
في نقطة مهمه ياشباب اذا حبيت تحط مثلآ 40 جيجا لازم تكتبها بالميجا يعني تساوي 40000 ميجا وهكذا
بعد ما ضغطنا OK لأعتماد التقسيم بتجينا هالصورة وتبين انه صار لينا بارتشن للروت والآن نسوي مساحة للسواب swap نضلل بالماوس على free space ونضغط add مثل ماهو بالصورة
ونطبق اللي موجود بالصورة التالية بالضبط طبعآ انا وضعت مساحة السواب 3 جيجا وفي ناس تحطها 4 جيجا كل واحد يحط اللي يبي بحيث ما تقل عن 1 جيجا وبأختصار ضع مساحة السواب ضعف حجم الرام بجهازك أو أكثر ... الأمر يعود لك
في الصورة التالية بيوضح لنا مساحة لبارتشن الروت والسواب وباقي نحط المساحة المتبقية للبارتشن الثاني او زي ما يسمونه مستخدمي الدي نضغط مثل العادة على free space ومن ثم add كما هو موضح
وبتظهر لك هذه النافذة طبق اللي بالصورة بالضبط بدون زيادة او نقص
في الصورة التالية الحمد لله قسمنا وضبطنا شغلنا باقي شوية شغلات في المراحل القادمة ولكن الى هنا يعتبر وصلت الى نهاية الشي اللي خلاني اسوي الشرح طبعآ قبل الضغط على install now نضغط ضغطة واحدة على بارتشن الروت اللي عليه لون بالبرتقالي ومن ثم نضغط install now كما هو موضح بالصورة
بعدها خل التقسيم ياخذ راحته وبياخذ شوية وقت ومن ثم يدخلك الى هذه المرحلة تختار بلدك وتواصل من الأسفل وفي غالب الاحيان اذا كنت متصل بالأنترنت بيحدد مكان بلدك بدون اي تدخل منك كما هو موضح بالصورة
في الصورة التالية نختار لغتنا للكيبورد وليست لغة النظام لأن لغة النظام اخترناها بالبداية عمومآ نختار لغة الكيبورد arabic ومن اليمين بعد من اليسار عربي نختار طريقة ترتيب الحروف arabic-qwerty كماهو موضح
بنوصل للمرحلة وهي تضع باسوورد ويوزر للنظام وايضآ اسم للكمبيوتر وموضح كل شي بالصورة والأفضل باسوورد عادي بسيط تعرفه موب تحط باسوورد من 10 خانات وبعد يومين تنساه وتقول ضيعت الباسوورد
طبعآ بياخذ شوية وقت وبيجيك نافذة تطلب منك تسوي ريستارت للنظام وطبعآ بعد اعادة التشغيل بيرجعك للنظام تدخل اليوزر والباسوورد وبتدخل عادي والف مبروك عليك عالم لينكس عبر توزيعة ubuntu الرائعة
باقي خطوة بسيطة وفي نفس الوقت مهمه جدآ بشكل ما تتوقعونه وهي اذا دخلت على البارتشن الثاني اللي قلنا عنه الدي انك ماتقدر تحط فيه اي شي لأنه مغلق او بالأصح ليس لديك صلاحية لأستخدامه واذا دخلته بتلاقي داخله ذا الملف وعليه الأكس X
طيب علشان نحلها بأبسط الطرق ومن خلال أمر واحد فقط لازم نعرف اول شي أسم البارتشن وعلشان نعرف أسمه ندخل من البانل بالاعلى طبعآ المسار من اليسار لليمين
Places>>>Computer>>>File System>>>media
وبيظهر لنا هذا المجلد بعد الدخول من media كماهو موضح بالصورة
نسوي كلك يمين على هذا المجلد ونختار أخر خيار بالقائمة وهو properties وبيظهر لنا مثل هالصورة
وبعدما ننسخ أسم البارتشن نطبق هذا في الترمنال لكي نعطيه صلاحيات الروت ويصير تضع به ما تشاء
رمز Code:
sudo chown -R turki:turki /media/9d27dd...
طبعآ مع تغيير أسم turki
الى يوزر نظامك وتغير 9d27dd
تحط كامل أسم البارتشن وتطبعه بالترمنال كماهو موضح بالصورة
تضغط أنتر وبيطلب منك الباسوورد تحط باسووردك وانتر وخلاص لو ترجع للبارتشن بتروح علامة اﻷكس
وبكذا انتهينا من تقسيم الهاردسك وجميع خطوات التثبيت واعطينا البارتشن الثاني كامل صلاحيات الروت
وباقي عليك بس تروح تبحث عن كل ما يلزمك من خطوط وتغيير اللغة من انجليزي الى عربي والعكس للكتابة عن طريق الكيبورد وكمل نظامك بباقي البرامج المهمة لك لأن هذا الموضوع لشرح التقسيم والتثبيت فقط لاغير والباقي أبذل فيها شوي من جهدك لكي تجدها
الصور والشرح مفتوحة المصدر يعني بدون حقوق "شعار مستخدمي لينكس" وقابلة للتطوير من أي شخص وهي ملك للجميع وليس لشخص او موقع محدد
مواقع أستفدت منها الكثير :-
مجتمع لينكس
منتديات اوبنتو
مدونة ثعلب عمان
مدونة الروت جريس
الصور جميعها مرفقة وبترتيب الخطوات بالأرقام
فمان الله ودعواتكم تكفي.